stanford-oval/wikipedia huggingface dataset:
Mautini

| Mautini |
| --- | --- |
 Kansallislaulun sanat
Valtio:   Irak
Säveltäjä:  Walid Georges Gholmieh
Sanoittaja:  Ibrahim Tuqan
Suomenkielinen nimi:  Kotimaani
   Kansallislaulu Yhjdysvaltain laivaston soittokunnan soittamana 
Mautini, tai Mawtini, (arab. موطني‎, suom. "Kotimaani") on Irakin vuonna 2004 käyttöön otettu kansallislaulu. Valinnan teki tuolloin yhdysvaltalainen sotilashallinnon edustaja, joka kuuli laulettavan laulua konsertissa. Sen on sanoittanut Ibrahim Tuqan ja säveltänyt Walid Georges Gholmieh. Laulu korvasi Saddam Husseinin aikaisen kansallislaulun Ard al-Furatain Watanin. Mautini on arabimaailmassa erittäin suosittu kansanlaulu, joka korostaa kaikkien arabien yhtenäisyyttä.
Huomionarvoista on, että Irakin 1950–1960 -luvuilla käyetty kansallislaulu oli myös nimeltään Mautini, mutta kyseessä oli aivan eri laulu, jossa ei ollut ollenkaan myöskään sanoituksia.
Palestiinassa se on eräänlainen epävirallinen kansallislaulu. Laulun sanoittanut Tuqan oli palestiinalainen ja laulua laulettiin protestina 1936–1939 brittiläisiä siirtomaaisäntiä ja juutalaisia uudisasukkaitta vastaan.
Arabiankieliset sanat

مَــوطِــنــي  	 مَــوطِــنِــي
الجـلالُ والجـمالُ 	والسَّــنَاءُ والبَهَاءُ
فـــي رُبَــاكْ 	فــي رُبَـــاكْ
والحـياةُ والنـجاةُ 	والهـناءُ والرجـاءُ
فــي هـــواكْ 	فــي هـــواكْ
هـــــلْ أراكْ 	هـــــلْ أراكْ
سـالِماً مُـنَـعَّـماً 	وَ غانِـمَاً مُـكَرَّمَاً
هـــــلْ أراكْ 	فـي  عُـــلاكْ
تبـلُـغُ السِّـمَـاكْ 	تبـلـغُ  السِّـمَاك
مَــوطِــنِــي 	مَــوطِــنِــي
مَــوطِــنِــي 	مَــوطِــنِــي
الشبابُ لنْ يكِلَّ هَمُّهُ 	أنْ تستَقِـلَّ أو  يَبيدْ
نَستقي منَ  الـرَّدَى 	ولنْ نكونَ للعِــدَى
كالعَـبـيـــــدْ 	كالعَـبـيـــــدْ
لا نُريــــــدْ 	لا نُريــــــدْ
ذُلَّـنَـا المُـؤَبَّـدا 	وعَيشَـنَا المُنَكَّـدا
لا نُريــــــدْ 	بـلْ  نُعيــــدْ
مَـجـدَنا التّـليـدْ 	مَـجـدَنا  التّليـدْ
مَــوطِــنــي 	مَــوطِــنِــي
مَــوطِــنِــي 	مَــوطِــنِــي
الحُسَامُ و اليَـرَاعُ 	لا الكـلامُ والنزاعُ
رَمْــــــزُنا 	رَمْــــــزُنا
مَـجدُنا و عـهدُنا 	وواجـبٌ منَ الوَفا
يهُــــــزُّنا 	يهُــــــزُّنا
عِـــــــزُّنا 	عِـــــــزُّنا
غايةٌ تُـشَــرِّفُ 	و رايـةٌ ترَفـرِفُ
يا  هَـــنَــاكْ 	فـي  عُـــلاكْ
قاهِراً  عِـــداكْ 	قاهِـراً  عِــداكْ
مَــوطِــنِــي 	مَــوطِــنِــي
Lähde:
Mauá

| Mauá |
| --- | --- |
 lippu:  vaakuna

 Mauá
 Koordinaatit: 23°40′00″S, 46°27′00″W 
Valtio:  Brasilia
Osavaltio:  São Paulo
Hallinto:  
 – Pormestari:  Oswaldo Dias (Työväenpuolue)
Väkiluku (2010):  417 064
Aikavyöhyke:  UTC-3
 
 maua.sp.gov.br 
Infobox OKVirheellinen NIMI-arvo: 
Mauá on kunta São Paulon osavaltiossa Brasiliassa. Kunnan asukasluku oli 417 064 vuonna 2010.
Aiheesta muualla

Kuvia tai muita tiedostoja aiheesta Mauá Wikimedia Commonsissa
Michaloff Wigdehl

| Michaloff Wigdehl |
| --- | --- |
 Wigdehl 1910-luvun jälkipuoliskolla.
Henkilötiedot
Syntynyt: 16. heinäkuuta 1856 Gildeskål, Norja
Kuollut: 14. heinäkuuta 1921 (64 vuotta) Oslo, Norja
Ammatti:  taidemaalari
Michaloff Wigdehl (16. heinäkuuta 1856 Gildeskål – 14. heinäkuuta 1921 Oslo) oli norjalainen taidemaalari. Hänen opettajiaan olivat muun muassa Harriet Backer ja Laurits Tuxen. Wigdehl tunnetaan Pohjois-Norjan ja Huippuvuorten maisemia esittävistä synkkäsävyisistä maalauksista.
Aiheesta muualla

Kuvia tai muita tiedostoja aiheesta Michaloff Wigdehl Wikimedia Commonsissa
Mauveiini

Perkinin pojan kirje, jonka mukana värjätty silkkimalli
Mauveiini, myös aniliini-purppura ja Perkinin mauve, oli ensimmäinen täysin keinotekoinen väriaine.
Sen systemaattinen nimi on 3-amino-2,±9-dimetyyli-5-fenyyli-7-(p-tolyyliamino)fenatsiniumasetaatti. Molekyylikaava on C26H23N4+X− (mauveiini A) ja C27H25N4+X− (mauveiini B).
Historia

Mauveiinin keksi vahingossa englantilainen kemisti William Henry Perkin vuonna 1856, kun hän yritti valmistaa malarialääkkeenä käytettyä kiniiniä synteettisesti aniliinista. Koe epäonnistui, mutta Perkin huomasi tutkiessaan tekemäänsä mustaa massaa sen muuttuvan purppuran väriseksi hänen laitettuaan siihen denaturoitua etanolia. Kokeiltuaan sitä silkkiin se muuttui kirkkaan violetiksi. Hän oli tullut keksineeksi vain 18-vuotiaana ensimmäisen keinotekoisen väriaineen, mauveiinin. Keksintö romahdutti purppurakankaan arvon, ja se lakkasi olemasta harvinainen ylellisyystuote.
Perkin patentoi väriaineen ja avasi seuraavana vuonna värjäämön Lontooseen ja aloitti sen massatuotannon. Sen alkuperäisenä nimenä oli aniliini-purppura tai Tyroksen purppura.
Nimen mauve se sai vuonna 1859 malvan ranskankielisen nimen mukaan. Kemistit kutsuivat sitä myöhemmin mauveiiniksi.
Violettien ja mauve-sävyjen tullessa käyttöön niiden suosio kasvoi etenkin Ranskassa. Siellä muodin leviämiseen vaikutti suuresti se, että Ranskan keisarinna Eugénien mielestä mauve sopi hänen silmiensä väriin. Seurauksena mauvesta tuli kaikkien muotia seuraavien ranskattarien suosikkiväri. Lyonsilaiset silkkivärjärit ottivat värin tuotantoon ja nimesivät sen mauveksi (ransk. / engl. mauve =malvanvärinen) kukan mukaan (toisten lähteiden mukaan mauve sai nimensä Van Goghin serkun, taidemaalari Anton Mauven mukaan). Brittiläinen värjärikunta pysytteli väreissä, jotka tunsi entuudestaan. Kuningatar Viktoria piti mauvenvärisiä vaatteita tyttärensä häissä 1858, jonka jälkeen mauve nousi muotiin myös Englannissa.
Vuonna 1881 Englannissa painettiin mauvenvärinen postimerkki.
Värin halpuuden vuoksi sitä käytettiin väriaineena vahamonistuskoneissa, joista tuli spriinhajuisia sinikopioita.
Mauveiini A
Mauveiini B
Mauveiini B2
Mauveiini C
Monistelehti vuodelta 1978
Mikko Hakola

Mikko Hakola (s. 1978) on suomalainen näyttelijä ja Kalle Päätalo -yhtyeen laulaja. Hän työskentelee turvallisuusalalla helsinkiläisessä yrityksessä projektipäällikkönä ja on asunut Pirkanmaalla vuodesta 2007 lähtien.
Filmografia

| Vuosi | Elokuva | Rooli | Huom>  |
| --- | --- | --- | --- |
| 1995 | Tyttöjä ja jäätelöä | Jukka Lajunen |  |
| 1999 | Pitkä kuuma kesä | Jukka Lajunen |  |
| 2000 | Lakeuden kutsu | Jere |  |
Aiheesta muualla

IMDB
Miloš Obrenović

Miloš Obrenović, vuonna 1848 maalattu muotokuva.
Miloš Obrenović (alkujaan Miloš Teodorović; 18. maaliskuuta (J: 7. maaliskuuta) 1780 Srednja Dobrinja – 26. syyskuuta (J: 14. syyskuuta) 1860 Topčider, lähellä Belgradia) oli serbialainen kapinajohtaja, joka johti serbien toista kansannousua turkkilaisia vastaan, kohosi sen myötä valtaan ja toimi Serbian ruhtinaana vuosina 1815–1839 ja 1858–1860. Hän perusti Obrenovićin dynastian, joka hallitsi hänen kuolemansa jälkeen Serbiaa vuoteen 1903.
Elämäkerta

Miloš Teodorović oli alkujaan karjapaimen, joka työskenteli velipuolelleen Milan Obrenovićille. Hän liittyi Karađorđen johtamaan serbien ensimmäiseen kansannousuun ja vuonna 1805 hänet nimitettiin komentajaksi kapinallisten armeijaan. Hänen velipuolensa surmattiin vuonna 1810, mahdollisesti Karađorđen käskystä, minkä jälkeen hän alkoi itse käyttää nimeä Obrenović ja suhtautua vihamielisesti Karađorđeen. Kun turkkilaiset kukistivat kapinan vuonna 1813, Miloš ryhtyi yhteistyöhön voittajien kanssa ja auttoi heitä maan rauhoittamisessa. Hänet nimitettiin ruhtinaaksi hallitsemaan kolmesta hallintoalueesta muodostettua Keski-Serbiaa. Hän auttoi turkkilaisia vuoden 1814 kansannousuyrityksen tukahduttamisessa, mutta turkkilaisten ryhdyttyä laajamittaisiin puhdistuksiin hän kääntyi heitä vastaan. Miloš kokosi kannattajansa Takovoon ja aloitti palmusunnuntaina huhtikuussa 1815 uuden kapinan, joka muodostui pian menestyksekkääksi. Venäjän sekaantumista pelännyt Turkki suostui joulukuussa 1815 rauhansopimukseen, jonka nojalla Serbialle myönnettiin melko laaja autonomia osana Ottomaanien valtakuntaa ja Miloš tunnustettiin koko Serbian ruhtinaaksi. Sopimuksen mukaan serbikapinalliset saivat myös pitää aseensa.
Miloš vahvisti asemaansa surmauttamalla kilpailijansa Karađorđen ja marraskuussa 1817 turkkilaisten luvalla kokoontunut Serbian kansalliskokous eli skupština tunnusti hänet Serbian perinnölliseksi ruhtinaaksi. Hänen sitkeän diplomatiansa tuloksena ja tappiollisen Venäjän–Turkin sodan jälkeisessä tilanteessa myös Turkki tunnusti lopulta elokuussa 1830 hänen asemansa perinnöllisyyden sekä myönsi Serbialle täyden autonomian. Vuonna 1833 se lisäksi hyväksyi myös Serbian itäosien liittämisen Milošin ruhtinaskuntaan. Miloš järjesti uudelleen Serbian armeijan, pyrki edistämään ulkomaankauppaa, rakennutti uusia teitä ja jakoi maata pientalonpojille. Hän oli kuitenkin myös itsevaltainen hallitsija, jonka toimet nostattivat vastarintaa. Vuonna 1835 hänet pakotettiin antamaan Serbialle perustuslaki, mutta Venäjä ja Turkki painostivat hänet pian peruuttaman sen, sillä sitä pidettiin liian vapaamielisenä. Joulukuussa 1838 Turkin sulttaani antoi Serbialle uuden perustuslain, jonka nojalla Milošin oli nimitettävä 17-jäseninen senaattorineuvosto hoitamaan hallitusasioita. Neuvosto vaati välittömästi Milošia eroamaan. Hän luopui kruunusta 13. kesäkuuta 1839 poikansa Milanin hyväksi ja vetäytyi tiluksilleen Valakiaan. Sairaalloinen Milan kuoli jo muutamaa viikoa myöhemmin, jolloin ruhtinaaksi tuli Milošin toinen poika Mihailo. Hänet syrjäytettiin vuonna 1842, jolloin skupština valitsi uudeksi ruhtinaaksi Karađorđen pojan, Aleksanteri Karađorđevićin.
Pantuaan joulukuussa 1858 myös Alexander Karađorđevićin viralta skupština kutsui Milošin takaisin ruhtinaaksi. Turkin johto antoi hyväksyntänsä tälle tammikuussa 1860 ja Miloš palasi helmikuussa Serbiaan. Päästyään takaisin valtaan hän ryhtyi jälleen hallitsemaan itsevaltaisesti ja vaati Turkilta uudelleen perinnöllisen ruhtinuutensa tunnustamista. Hän kuitenkin kuoli pian.
Aiheesta muualla

Kuvia tai muita tiedostoja aiheesta Miloš Obrenović Wikimedia Commonsissa
Tietosanakirja, 1914
| 0 | 1 | 2 |
| --- | --- | --- |
| Edeltäjä: – Aleksanteri I | Serbian ruhtinas 1815–1839 1858–1860 | Seuraaja: Milan II Mikael III |
Miloš Obrenović vuonna 1900 Belgradiin pystytetyssä Takovon kansannousun muistomerkissä.
Mike Danna

Mike Danna pelaamassa Kansas City Chiefsin paidassa ottelua Washington Football Teamia vastaan 17. lokakuuta 2021
Mike Danna (s. 4. joulukuuta 1997 Detroit, Michigan, Yhdysvallat) on yhdysvaltalainen amerikkalaisen jalkapallon pelaaja. Danna edustaa NFL-joukkue Kansas City Chiefsia. Hänen pelipaikkansa on puolustuksen linjassa. Chiefs varasi Dannan viidennellä kierroksella 177. varausvuorolla vuoden 2020 varaistilaisuudessa. Danna on pelannut 42 NFL:n runkosarjan ottelua. Näissä otteluissa hänellä on 75 taklausta, 8,5 pelinrakentajan säkitystä, kaksi aiheutettua rähmäystä ja yksi puolustettu heitto. Danna on pelannut kuusi NFL:n pudotuspelien ottelua. Näissä otteluissa hänellä on seitsemän taklausta ja yksi pelinrakentajan säkitys. Tilastot päivitetty 4. tammikuuta 2023.
Michalin hallitus

| Michalin hallitus |
| --- | --- |
  Viron tasavallan 54. hallitus
 
Toimikausi alkoi:  23. heinäkuuta 2024
Valtionpäämies:  Alar Karis
Jäsenet
Hallituksen johtaja:  Kristen Michal
Ministerien lukumäärä:  14
Hallituspuolueet:   Reformipuolue  Viro 200  Sosiaalidemokraattinen puolue 
Hallituksen asema:  Enemmistöhallitus 66 / 101
Oppositiopuolueet:   EKRE  Keskustapuolue  Isänmaa 
Historia
Viimeiset vaalit:  Riigikogun vaalit 2023
Edellinen:  Kaja Kallaksen III hallitus
Michalin hallitus on ollut Viron tasavallan hallitus 23. heinäkuuta 2024 lähtien. Hallitukseen kuuluvat Reformipuolue, Viro 200 ja Sosiaalidemokraatit, eli samat puolueet kuin edeltävään Kaja Kallaksen III hallitukseen. Hallitus vaihtui, sillä Kallas valittiin Euroopan unionin ulkoasioiden ja turvallisuuspolitiikan korkeaksi edustajaksi.
Hallituksen kokoonpano

| Salkku | Ministeri | Ministeri | Aloitti tehtävässä | Lopetti tehtävässä | Puolue |
| --- | --- | --- | --- | --- | --- |
| Pääministeri |   | Kristen Michal | 23. heinäkuuta 2024 | Tehtävässä | Reformi |
 Kulttuuriministeriö
| Kulttuuriministeri |   | Heidy Purga | 23. heinäkuuta 2024 | Tehtävässä | Reformi |
 Alue- ja maatalousministeriö
| Alue- ja maatalousministeri |   | Piret Hartman | 23. heinäkuuta 2024 | Tehtävässä | Sosiaalidemokraatit |
 Oikeusministeriö
| Oikeusministeri |   | Liisa Pakosta | 23. heinäkuuta 2024 | Tehtävässä | Viro 200 |
Opetus- ja tiedeministeriö
| Opetus- ja tiedeministeri |   | Kristina Kallas | 23. heinäkuuta 2024 | Tehtävässä | Viro 200 |
Puolustusministeriö
| Puolustusministeri |   | Hanno Pevkur | 23. heinäkuuta 2024 | Tehtävässä | Reformi |
Sisäministeriö
| Sisäministeri |   | Lauri Läänemets | 23. heinäkuuta 2024 | Tehtävässä | Sosiaalidemokraatit |
 Sosiaaliministeriö
| Sosiaaliturvaministeri |   | Signe Riisalo | 23. heinäkuuta 2024 | Tehtävässä | Reformi |
| Terveysministeri |   | Riina Sikkut | 23. heinäkuuta 2024 | Tehtävässä | Sosiaalidemokraatit |
 Talous- ja viestintäministeriö
| Talous- ja teollisuusministeri |   | Erkki Keldo | 23. heinäkuuta 2024 | Tehtävässä | Reformi |
Ulkoministeriö
| Ulkoministeri |   | Margus Tsahkna | 23. heinäkuuta 2024 | Tehtävässä | Viro 200 |
Ilmastoministeriö
| Ilmastoministeri |   | Yoko Alender | 23. heinäkuuta 2024 | Tehtävässä | Reformi |
| Infrastruktuuriministeri |   | Vladimir Svet | 23. heinäkuuta 2024 | Tehtävässä | Sosiaalidemokraatit |
 Valtiovarainministeriö
| Valtiovarainministeri |   | Jürgen Ligi | 23. heinäkuuta 2024 | Tehtävässä | Reformi |
Mini (muusikko)

Mini on japanilainen popmuusikko Tokiosta. Hän debytoi ensimmäisellä singlellään ”Are U Ready?” maaliskuussa 2010. Naislaulajan toinen single ”GiRLS SPiRiT” ilmestyi 1. syyskuuta 2010.
Aiheesta muualla

mini Official Website (Arkistoitu – Internet Archive)
Metsä Tissue

| Metsä Tissue |
| --- | --- |

Yritysmuoto:  osakeyhtiö
Toimitusjohtaja:  Esa Kaikkonen
Puheenjohtaja:  Ilkka Hämälä
Toiminta-alue:  maailmanlaajuinen
Toimiala:  metsäteollisuus
Tuotteet:  pehmo- ja tiivispaperit
Liikevaihto:   1250 milj. € (2023)
Liikevoitto:   188 milj. € (2023)
Henkilöstö:   2488 (31.12.2023)
Emoyhtiö:  Metsäliitto Osuuskunta
Kotisivu:  www.metsatissue.com
Infobox OKVirheellinen NIMI-arvo: 
Metsä Tissue Oyj on Metsäliitto Osuuskunnan omistama metsäteollisuusyritys, joka tuottaa pehmopaperituotteita, kuten wc- ja talouspaperia sekä leivontapapereita. Tuotantoyhtiöitä on Suomen lisäksi Saksassa, Puolassa, Slovakiassa ja Ruotsissa. Metsä Tissuen liikevaihto oli vuonna 2021 yhteensä 947 miljoonaa euroa.
Yhtiörakenne

Metsä Tissuen pääkonttori sijaitsee Espoon Tapiolassa. Metsä Tissue Oyj:n toimitusjohtaja on ollut syyskuusta 2018 alkaen Esa Kaikkonen. Metsä Tissuen hallituksen puheenjohtajana toimii Metsä Groupin pääjohtaja Ilkka Hämälä. Suomalaisten metsänomistajien omistama Metsäliitto Osuuskunta omistaa Metsä Tissuen kokonaan. Kaupallisesti ja toiminnallisesti Metsä Tissue on osa Metsä Groupia.
Tuotantolaitokset

Metsä Tissuella on 9 tuotantolaitosta. Mäntän paperitehdas sijaitsee Mänttä-Vilppulassa. Saksassa yhtiöllä on kolme tehdasta: Dürenissä, Kreuzaussa ja Raubachissa. Metsä Tissuen Puolan tehdas sijaitsee Krapkowicessa ja Slovakian tehdas Žilinassa. Yhtiöllä on Ruotsissa kolme tehdasta: Mariestadissa, Pauliströmissä ja Kvillsforsissa. Tehtaiden vuotuinen tuotantokapasiteetti on noin 600 000 tonnia.
Yhtiön toiminta Venäjällä päättyi vuonna 2015.
Tuotemerkit

Metsä Tissuen tuotemerkit ovat Lambi, Serla, Tento, Mola, Katrin ja Saga.
Aiheesta muualla

Metsä Tissue Oyj Pörssitiedon netissä
Mikael Edlund

Mikael Edlund (s. 1950) on ruotsalainen säveltäjä.
Edlund on Lars Edlundin poika. Hänen omat musiikilliset juurensa ovat rock- ja popmusiikissa. Hän kuitenkin opiskeli myös Tukholman kuninkaallisessa musiikkikorkeakoulussa modernistien, kuten Ingvar Lidholmin ja Arne Mellnäsin johdolla. Edlundin tuotanto on tyyliltään improvisatorista. Edlund pääsi Ruotsin säveltäjäliiton jäseneksi vuonna 1978. 5. tammikuuta 2009 hän sai Erik Järnåkerin muistoa vaalivan Saltö-säätiön sävellyspalkinnon teoksesta Solo.
Mikko Taipale

Mikko Taipale on lappeenrantalainen muusikko, joka on soittanut rumpuja muun muassa Yölinnussa. Musiikillisen uransa Taipale on aloittanut Lappeenranta Big Bandissa 1980-luvulla. Hän on opiskellut Oulunkylän pop-/jazz-konservatoriossa, ja nykyisin hän toimii mm. Lappeenrannan kaupunginteatterin yhtyeessä ja Esa Niiva ENB:n rumpalina.
Taipale on töissä Lappeenrantalaisessa koulussa liikunnanopettajana.
Miloš Krasić

| 0 | 1 | 2 |
| --- | --- | --- |

Henkilötiedot
Syntymäaika: 1. marraskuuta 1984 (ikä 39)
Syntymäpaikka: Kosovska Mitrovica, Jugoslavia
Pelipaikka: oikea keskikenttäpelaaja
Pituus: 186 senttimetriä
Seura
Seura:  Lechia Gdańsk
Pelinumero: 7
Seurat
| Vuodet | Seura | O (M) |
| 1999–2004 2004–2010 2010–2012 2012-2015 2013-2014 2015- |  Vojvodina  TsSKA Moskova  Juventus  Fenerbahçe SK → Bastia  Lechia Gdańsk | 77 (7) 150 (26) 40 (8) 13 (0) 18 (2) 0 (0) |
Maajoukkue
| 2006– |  Serbia | 46 (3) |
 Seurajoukkueuran tilastot kattavat vain kansalliset sarjat, päivitetty 1. syyskuuta 2015.  Maajoukkueuran tilastot päivitetty 3. joulukuuta 2011.
Miloš Krasić (serb. Милош Красић, s. 1. marraskuuta 1984 Kosovska Mitrovica, Jugoslavia) on serbialainen jalkapalloilija, joka edustaa Puolan pääsarja Ekstraklasassa pelaavaa Lechia Gdańsk ja Serbian maajoukkueessa. Hänen pelipaikkansa on keskikentän oikealla laidalla.
Seurajoukkueura

Kosovska Mitrovicassa Kosovon alueella syntynyt Krasić aloitti jalkapalloilun kotikaupunkinsa seuran Rudarin joukkueissa. 14-vuotiaana hän siirtyi Vojvodinaan, jossa hän teki ensiesiintymisensä Serbia ja Montenegron ykkösliigassa kaudella 2000–2001. Hänet nimitettiin lopulta joukkueen kapteeniksi vain 19-vuotiaana.
Vuonna 2004 Krasić siirtyi Venäjälle TsSKA Moskovan joukkueeseen, jonka kanssa hän on saavuttanut Venäjän valioliigan mestaruuden vuosina 2005 ja 2006, Venäjän cupin vuosina 2005, 2006 ja 2008 ja UEFA Cupin vuonna 2005.
Elokuussa 2010 Krasić teki nelivuotisen sopimuksen Juventuksen kanssa. Lehtitietojen mukaan joukkue maksoi hänestä 15 miljoonan euron siirtokorvauksen.. Monien Juventus-kannattajien mielestä Krasić oli kotidebyytissään ottelun paras pelaaja, kun Juventus pelasi Sampdorian kanssa 3-3 tasapelin. Sama tahti jatkui pitkälle kauteen 2010-2011, mutta seuraavalla kaudellaan hän jäi katsomon puolelle.
Elokuussa 2012 Fenerbahçe hankki serbin Juventuksesta 7 miljoonalla eurolla. Hän allekirjoitti neljän vuoden sopimuksen, jolla hän tienaa 2,3 miljoonaa euroa kaudessa.
Maajoukkueura

Krasić pelasi Serbia ja Montenegron ja Serbian alle 21-vuotiaiden maajoukkueessa ja olympiajoukkueessa. Hän osallistui alle 21-vuotiaiden EM-kilpailuihin vuosina 2004, 2006 ja 2007 ja olympialaisiin vuonna 2004. Vuosien 2004 ja 2007 EM-kilpailuissa Serbia sijoittui hopealla, mutta vuoden 2004 turnauksessa Krasić ei pelannut minuuttiakaan ja vuonna 2007 turnaus keskeytyi hänen osaltaan loukkaantumiseen jo ensimmäisessä ottelussa.
Ensiesiintymisensä Serbian maajoukkueessa Krasić teki harjoitusottelussa Norjaa vastaan 15. marraskuuta 2006. Sittemmin hän on pelannut joukkueessa vuoden 2008 EM-kilpailuiden ja vuoden 2010 MM-kilpailuiden karsinnoissa.
Aiheesta muualla

90minut.pl (puolaksi)
Miloš Krasić Lechia Gdańskin sivustolla (Arkistoitu – Internet Archive) (puolaksi)
Serbian joukkue – Jalkapallon MM-kilpailut 2010
1 Stojković |
2 Rukavina |
3 Kolarov |
4 Kačar |
5 Vidić |
6 Ivanović |
7 Tošić |
8 Lazović |
9 Pantelić |
10 Stanković |
11 Milijaš |
12 Isailović |
13 Luković |
14 Jovanović |
15 Žigić |
16 Obradović |
17 Krasić |
18 Ninković |
19 Petrović |
20 Subotić |
21 Mrđa |
22 Kuzmanović |
23 Đuričić |
Valmentaja Antić
Mike Curran

Mike Curran (s. 14. huhtikuuta 1944 Minnesota, Yhdysvallat) on menestyksekkään kansainvälisen uran tehnyt entinen jääkiekkoilija. Hän lopetti uransa 1977.
Curran oli maalivahtina, kun Yhdysvaltojen joukkue sai hopeaa olympialaisissa 1972. Jo sitä ennen hän oli edustanut maataan vuosien 1969, 1970 ja 1971 jääkiekon MM-kisoissa.
Curran aloitti ammattilaisuran Minnesota Fighting Saintsissa tuoreessa World Hockey Association -liigassa kaudella 1972–1973. Hänestä kehittyi nopeasti yksi uutuusliigan maineikkaimmista maalivahdeista, ja hän pelasi vuoden 1973 WHA:n tähdistöottelussa. Curran menetti työpaikkansa 1976 Fighting Saintsin mentyä konkurssiin, mutta hän palasi kansainvälisen kilpailutoimintaan edustamalla Yhdysvaltoja vuosien 1976 ja 1977 MM-kisoissa. Hän oli myös 1976 mukana maansa ensimmäisessä Kanada-cupin joukkueessa turnauksessa, jossa ensi kertaa kohtasivat kiekkoilun kuuden kärkimaan parhaat pelaajat.
Mike Curran valittiin International Ice Hockey Federation Hall of Fameen 1999 ja United States Hockey Hall of Fameen 1998.
Aiheesta muualla

Mike Curran's hockeydb.com stats
Hockeygoalies.org bio
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mike Curran
Käännös suomeksi
Mikko Suvanto

Mikko Suvanto (s. 24. syyskuuta 1976 Helsinki) on suomalainen jääkiekkoilija, pelipaikaltaan keskushyökkääjä. Suvanto on Jokereiden kasvatti ja pelasi Jokereissa koko junioriuransa. Hän siirtyi heti juniori-iän päätyttyä KJT:hen kausiksi 1997–1999 pelaamaan 1. divisioonaa. Seuraava kausi kului Esbjerg IK:ssa, Tanskan pääsarjassa ja kausi 2000–2001 saman sarjan Herning Blue Foxissa. Kaudella 2001–2002 Suvanto pelasi neljä Suomi-sarjan peliä Espoon Palloseurassa, kunnes palasi Herning Blue Foxiin, jossa pelasi myös seuraavan kauden.
Kaudeksi 2003–2004 Suvanto teki sopimuksen Tampereen Ilveksen kanssa. Hän teki 56 ottelussa tehot 10+9=19. Suvanto teki jatkosopimuksen Ilvekseen myös kaudeksi 2004–2005, mutta hänen oli vaikea mahtua kokoonpanoon ja hän pelasikin samana kautena myös SaiPassa ja siirtyi loppukaudeksi Ruotsin toiseksi korkeimmalla sarjatasolla HockeyAllsvenskanissa pelaavaan AIK IF:ään. Hän pelasi ruotsalaisseurassa vielä seuraavankin kauden. Kausi 2006–2007 kului Tanskassa, Herning Blue Foxissa, jossa hän pelasi myös kaudet 2000–2003.
Suvanto pelasi syyskaudella 2007–2008 LeKissä, mutta pelasi loppukauden Norjan Elitserienissä, IK Cometissa. Hän pelasi kauden 2008–2009 alussa myös Cometissa. Suvanto palasi LeKiin toistaiseksi voimassa olevalla sopimuksella ja sopimus sisälsi option ulkomaille siirtymisestä, mutta hän pelasi Lempäälässä kauden loppuun ja jatkoi seurassa myös seuraavan kauden.
Pienikokoinen Suvanto on vahva karvaaja. Hän osaa pelata sekä keskellä että laidassa.
Murkowski

Murkowski on muun muassa seuraavien henkilöiden sukunimi:
Frank Murkowski (s. 1933), yhdysvaltalainen republikaanipoliitikko, Alaskan ent. kuvernööri
Lisa Murkowski (s. 1957), yhdysvaltalainen republikaanipoliitikko ja senaatin jäsen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Murkowski”, voi hakea sivunnimihaulla, laajalla sivunnimihaulla tai tekstihaulla.
Murmansk (täsmennyssivu)

Murmansk (ven.  Мурманск) voi tarkoittaa:
Murmansk, Venäjän pohjoisin kaupunki Barentsinmeren rannalla
Murmanskin alue, Venäjän federaation luoteisin subjekti, pääosin Kuolan niemimaalla
Murmansk, Neuvostoliiton pohjoisessa laivastossa vuosina 1944–1949 palvellut risteilijä
Murmansk, Neuvostoliiton pohjoisessa laivastossa vuosina 1955–1992 palvellut kevyt risteilijä
Murmansk-60, Snežnogorskin suljetun kaupungin entinen nimi
Murmansk-130, Gadžijevon suljetun kaupungin entinen nimi
Murmansk-140, Ostrovnoin suljetun kaupungin entinen nimi
Murmansk-150, Zaozerskin suljetun kaupungin entinen nimi
Murmansk, helsinkiläinen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Murmansk”, voi hakea sivunnimihaulla, laajalla sivunnimihaulla tai tekstihaulla.